Neprāta cena

"Neprāta cena" ir latviešu televīzijas seriāls, kas tika parādīts kanālā LTV1 no 2006. līdz 2009. gadam. Seriāls tika pārraidīts 4 reizes nedēļā. Piektdienās tika rādīts aizkadru seriāls "Neprāta spogulī". Seriāla turpinājums "UgunsGrēks" atzīts, kā viens no populārākajiem seriāliem Latvijā, lielā skatītāju skaita dēļ.

Sezonas

Turpinājums 

Pēc seriāla filmēšanas pārtraukšanas TV3 2009. gadā sāka veidot seriāla turpinājumu, kura nosaukums ir "UgunsGrēks". Seriāls stāsta par to pašu varoņu dzīvēm pēc viesnīcas nodegšanas un tās restaurācijas.

Tēli 
 Aivars Pētersons (2. — 3. sezona) (Uldis Dumpis) — bijušais viesnīcas īpašnieks. Pieder ferma Anglijā.
 Aldis Putniņš (3. sezona) (Juris Lisners) — izmeklētājs, Leona brālēns.
 Anna Pētersone (1. sezona) (Aurēlija Anužīte) — bijusī Pētersona sieva, Silvijas pusmāsa, Katrīnas māte, bija attiecībās ar Ivo, vēlāk ar Robertu. Helēnas draudzene. Dzīvo klosterī, Parīzē.
 Antonio Bernedetī (1. — 2. sezona) (Ikars Samardžijevs) — Diānas bijušais vīrs, no Diānas ir arī dēls Māris. Mēģināja izkrāpt no Diānas naudu. Šķiršanās laikā gribēja dabūt Māri, bet Diāna viņu neatdeva. Centās Diānu noindēt kafijā ieberot dzīvībai bīstamu pulveri, kā arī citiem līdzekļiem viņu nobendēt. 2. sezonā salaba ar Diānu un centās mainīties, jo Helēna bija viņu nejauši iegrūdusi baseinā, kur Antonio gandrīz dabūja galu.
 Armands (1. — 2. sezona) (Vilis Daudziņš) — jurists, Roberta labākais draugs, bija iemīlējis Diānu. Apprecējās ar Ivetu un aizbrauca uz Liepāju.
 Augusts (1. — 2. sezona) (Juris Gornavs) — Ivetas tēvs, Ivo draugs un kolēģis, bija attiecības ar Mildu.
 Daniels un Džonatans Felzenbaheri (2.-3. sezona) (Viktors Vilks un Vasilijs Vilks) — dvīņi. Silvijas un Vadima Felzenbaheru dēli. Līga Džonatanu nozaga, domājot, ka tā ir viņas meita.
 Daina (1. sezona) — blondīne kafejnīcas oficiante, savā īsajā šova laikā viņa ļoti reti runāja, tomēr pāris reizes viņa runāja ar Martinu vai Leonu.  1. sezonas vidū viņa bez redzama iemesla pazuda no seriāla. Viņas vienīgā lielākā loma seriālā bija pēc viņas aiziešanas, kad Raimonds mēģināja flirtēt ar kafejnīcas darbinieci Annu, kad viņa atlaida Gunāru no darba. Nezinādams Annas vārdu, viņš pastāstīja Mārtiņam par viņu, bet Mārtiņam likās, ka Raimonds ir iemīlējies Dainā, bet vēlāk pārpratums kļuva skaidrs, kad Raimonds pieminēja Annas matu krāsu.
 Diāna Bernedetī (1. — 2. sezona) (Rēzija Kalniņa) — bijusī juriste. Viesnīcas līdzīpašniece. Dzīvoja Itālijā ar savu bijušo vīru Antonio. Bija attiecības ar Robertu. Ir dēls Māris. 2. sezonā ar Ivo sāka spēlēt kazino.
 Edijs' (1. — 2. sezona) (Kristo Frickausks) — Viens no Vadima cilvēkiem. Kopā ar kolēģi viņš mēģināja iegūt naudu, ko Ivo pazaudēja Vadima kazino. Vēlāk pēc Vadima lūguma viņš piedraudējis Martai pamest pilsētu, taču viņš kļūdaini iedūris viņai plecā.
 Edgars Pētersons † — vecais Pētersons. Piederēja viesnīca līdz nāvei. Aivara brālis.
 Edgars Pētersons † (2. sezona) (Mārtiņš Freimanis) — Aivara dēls, Oto pusbrālis, Līgas brālēns. dzīvoja pie tēva Anglijā. Bija iemīlējies Martā. Tika noslepkavots. Īsi pirms nāves apprecēja Martu.
 Elza Timmermane (3. sezona) (Ilze Ķuzule-Skrastiņa) — Leona sieva, greizsirdīga uz Martu. Kopā ar Oto uzauga bērnu namā. Izšķīrās ar Leonu un aizbrauca prom kopā ar Rihardu, kuru sākumā nevarēja ciest.
 Evelīna Balode (2. — 3. sezona) (Dana Avotiņa-Lāce) — Ivo sieva, krāpa Ivo ar viņa dēlu Kristapu.
 Gunārs Liepiņš (1. — 3. sezona) (Egils Melbārdis) — bārmenis kafejnīcā, ir māsa Liene. Meloja Ivetai, ka bija viesnīcas īpašnieks. Apprecējās ar Ritu. Kļuva kafejnīcas īpašnieks, tad izšķīrās no Ritas un apprecēja citu sievieti, no kuras arī izšķīrās, lai apprecētu vēl citu sievieti, bet arī no viņas tad izšķīrās. No trešās sievas ir dēls, Jānis.
 Gustavs (1. — 2. sezona) (Gints Grāvelis) — Diānas miesassargs, sargāja Diānu no Antonio. Pēc tam Helēna viņā iemīlējās un nolīga viņu par miesassargu sakot, ka viņai draud bijušais cerībā, ka Gustavam un Helēnai kaut kas izdotos. Martas bijušais (abi bija precējušies Lasvegasā).
 Helēna Felzenbahere (1. — 3. sezona) (Zane Daudziņa) — Vadima meita, Silvijas pameita. Izlutināta un bagāta sieviete. Strādāja viesnīcas salonā ar Ritu un Silviju. Nogalināja Edgaru. Par slepkavību Helēna piecus gadus sēdēja cietumā. Iemīlējās vienā no viesnīcas līdzīpašniekiem un meloja, ka viņai ir bērns no viņa, taču tad uztaisīja abortu. Pēc tam apprecējās ar Donātu Jagudinu, bet ilgu laiku nevarēja tikt pie bērna, dēļ aborta. Mēģināja adoptēt. Beidzot piedzima meita Aņa, kura vēlāk tika nolaupīta.
 Ieva Timmermane (3. sezona) (Gabriela Utāne) — Martas un Leona meita. Vēlāk kļuva par viesnīcas īpašnieci, bet tad īpašumu zaudēja.
 Iveta (1. — 2. sezona) (Baiba Broka) — trenere. Strādāja viesnīcas trenažieru zālē. Augusta meita. Apprecēja Armandu.
 Ivo Balodis (1. — 3. sezona) (Ivars Puga) — arhitekts. Bildināja Annu. Kristapa tēvs, nezināja, ka viņa sieva Evelīna krāpa viņu ar Ivo dēlu. Nogalināja Mildas dēlu, Zentas nelaiķa vīru Jāni. Bija attiecības ar Rasmu. Paspēlēja naudu, māju, mašīnu un viesnīcas akcijas Vadimam kazino un kāršu spēlē.
 Jānis Upītis (1. sezona) (Aldis Kusiņš) — Mildas dēls un Zentas vīrs, alkoholiķis, nomira, kad Ivo viņu nejauši nogrūda no augstuma.
 Jevgēnija (3. sezona) (Jekaterina Frolova) — Vadima mīļākā. Riharda draudzene. Vēlāk Leona brāļa sieva.
 Katrīna Pētersone (1. sezona) (Ieva Āva) — pieņemtā Līgas pusmāsa, Annas meita. Domāja, ka ir vecā Pētersona meita, un gandrīz uzsāka attiecības ar savu īsto tēvu Robertu. Bija attiecības ar Mārtiņu; šobrīd dzīvo Parīzē.
 Kristaps (3. sezona) (Ivo Martinsons) — arhitekts. Ivo dēls, bija dēka ar Ivo sievu Evelīnu.
 Laimonis Blumbergs (2. — 3. sezona) (Pēteris Liepiņš) — Rasmas vīrs. Viesnīcas pārvaldnieks. Viesu nama Stabulītes īpašnieks. Aivaram aiz muguras viesnīcā rīkoja slēgtos striptīza vakarus. Tika noslepkavots.
 Leons Timmermanis (1. — 3. sezona) (Ģirts Ķesteris) — ārsts, bija precējies ar Līgu. Pēc tam sagāja kopā ar Elzu. Pirmā viņa sieva un dēls gāja bojā autokatastrofā. Aizbrauca uz Āfriku, un kad atgriezās, viņam bija posttraumatiskais stresa sindroms, gandrīz iekrita depresijā. Vēlāk strīdējās ar Rasmu par Līgu, jo Līgai bija bērns no viņa, kas piedzima nedzīvs. Tad apprecēja Martu, kura tika nogalināta kāzās. Bija akls, izveseļojās, bet Vadims viņu sašāva un Leons ilgu laiku neprata staigāt, pēc pieciem gadiem izveidojās attiecības ar Ramonu Vinteri. Tad apprecējās ar Elizabeti, kura bija precējusies ar savu vīru Cēzaru, no kura izšķīrās par labu Leonam. Abi kopā aizbrauca dzīvot uz Vāciju.
 Liene Liepiņa (2. sezona) (Elīna Šleinere) — Gunāra māsa, strādāja par administratori viesnīcas sanatorijas ēkā, bija romāns ar Mārtiņu.
 Līga Eglīte (1. — 2. sezona) (Kristīne Nevarauska) — bija attiecības ar Leonu, no kura viņa bija stāvoklī, bet bērns nomira priekšlaicīgas dzemdības. Cieš no garīgām slimībām, bija psihiatriskajā slimnīcā. Rasmas meita. Edgara māsīca. Bija attiecības ar Robertu, vēlāk ar Raimondu. Pēc meitas nomiršanas Līgai sākās garīgas slimības, un viņa domāja, ka meita vēl ir dzīva. Pat nozaga Silvijas dēlu Džonatanu, domādama, ka tā ir Līgas meita. Kad saprata, ka tā nav viņas meita, viņa pašķīrās no Leona un taisījās ar Raimondu braukt uz Ameriku, bet pārdomāja. Apdedzināja Martu, uzlejot viņai virsū buljonu, jo redzēja Martu skūpstamies ar Leonu. Domāja, ka Leonam bija attiecības ar Martu. Kopā ar brāli Aleksi vērpa intrigas, bet tas viņai beidzās ar nonākšanu psihiatriskajā slimnīcā pēc tam, kad viņa slimības uzplūdos mēģināja noslepkavot Zentu. Pirms tam jau bija noslepkavojusi dzīvniekus, tai skaitā mātes labāko zirgu.
 Marta Pētersone (2. — 3. sezona) (Dita Lūriņa-Egliena) — no sākuma uzdevās par Zani un strādāja par oficianti, lai no Vadima atpakaļ izkrāptu sava tēva Rūdolfa firmu un naudu. Aivara vedekla. Gribēja precēties ar Edgaru, bet īsi pēc kāzām Edgars tika nogalināts. Taisījās precēties ar Rihardu. Apprecējās ar Leonu. Ir meita Ieva. Bija vēl viens bērns, bet tas piedzima nedzīvs, kamēr Marta sēdēja cietumā.
 Māris (Mario, Mārītis) (1. sezona) (Matīss Daudziņš) — Diānas un Antonio dēls.
 Mārtiņš (1. — 2. sezona) (Lauris Dzelzītis) — bija attiecības ar Silviju un Katrīnu. Vadims domāja, ka Mārtiņš ir viņa dēlu tēvs.
 Miervaldis (3. sezona) (Leons Krivāns) — viesnīcas portjē. Mazdēls strādā kurjerpastā.
 Milda Upīte (1. — 3. sezona) (Ilze Vazdika) — viesnīcas pavāre. Leona krustmāte. Bijusī skolotāja Leonam un viņa brālēnam Aldim. Zenta ir viņas vedekla un abas dzīvo kopā.
 Oficiante (1. — 2. sezona) (Baiba Saleniece) — kafejnīcas oficiante. Viņa nomainīja Dinu, kad viņa pazuda no seriāla. Viņas vārds seriālā ne reizi netika minēts, taču vairākas reizes Milda un Gunārs pieminēja oficianti vārdā Dace, taču joprojām nav zināms, vai viņa ir tā Dace un kāda cita oficiante. Kad Marta sāka strādāt kafejnīcā, viņa pazuda no seriāla.
 Oto Pētersons (3. sezona) (Mārtiņš Freimanis) — Aivara dēls, Edgara pusbrālis. Kopā ar Elzu uzauga bērnu namā, kur viņa viņam iepatikās.
 Rasma Blumberga (2. — 3. sezona) (Indra Briķe) — bijusī viesnīcas līdzīpašniece, agrāk bijusi nejauka un stingra, līdz Diāna atbrauca un Rasmu pārmācīja. Laimoņa sieva, strādāja viesu namā "Stabulītes". Līgas un Alekša māte.
 Raimonds Jurēvičs (1. sezona) (Andris Keišs) — Armanda draugs. Bija attiecības ar Līgu, ar kuru viņš gribēja braukt uz Ameriku, bet Līga pārdomāja, un viņš aizbrauca viens.
 Rihards Baumanis (2. — 3. sezona) (Artūrs Skrastiņš) — psihoterapeits, grasījās precēties ar Martu. Jevgēņijas draugs. Apprecējās ar Elzu.
 Rita Liepiņa (2. — 3. sezona) (Marija Bērziņa) — istabene viesnīcā, Gunāra sieva. Strādāja par frizieri viesnīcas salonā ar Silviju un Helēnu. Izšķīrās no Gunāra, kad Gunārs apprecēja Mirdzu.
 Roberts Jurēvičs (1. sezona) (Juris Žagars) — bija kopā ar Annu, no kuras viņam ir meita Katrīna. Bija attiecības ar Līgu un Diānu.
 Rūdolfs (2. sezona) (Valdis Lūriņš) — Martas tēvs, alkoholiķis. Vadims no viņa izkrāpa firmu, tāpēc Rūdolfs iegrima depresijā un divas reizes centās veikt pašnāvību.
 Silvija Felzenbahere (1. — 3. sezona) (Ilze Pukinska) — Annas pusmāsa. Vadima sieva. Strādāja par manikīri viesnīcas salonā ar Helēnu un Ritu. Šķīrās no Vadima, bet tad atkal apprecējās.
 Šarlote (2. — 3. sezona) (Skaidrīte Putniņa)
 Vadims Felzenbahers (1. — 3. sezona) (Jakovs Rafaļsons) — Silvijas bijušais vīrs. Bija attiecības ar Rasmu, centās no viņas izkrāpt viesnīcas daļu. Bija attiecības ar Jevgēņiju. Ir divi dēli no Silvijas un meita Helēna no iepriekšējās laulības.
 Veronika (2. — 3. sezona) (Venta Vecumniece) — vecāka kundze, draudzīga. Centās savest Rihardu ar Elzu.
 Valdis Zembergs (1. — 3. sezona) (Juris Frinbergs) — ārsts, Leona kolēģis, vēlāk strādāja par cietuma ārstu, tad pārgāja strādāt par pilsētas slimnīcu.
 Zenta Upīte (1. — 3. sezona) (Regīna Devīte) — istabene. Bija attiecības ar Aivaru. Apprecēja Mildas dēlu Jāni, kurš tika noslepkavots.

Tituluzraksti

Atsauces